Oscar glo kort ná skietery by partytjie | Maroela Media
Die moordbeskuldigde Oscar Pistorius het glo minder as twee maande nadat hy Reeva Steenkamp doodgeskiet het, partytjie gehou, het die Sunday Times berig.
'n Sakeman wat anoniem wou bly, het aan die koerant gesê Pistorius het op 6 April verlede jaar ongenooid by sy partytjie in Illovo, Johannesburg opgedaag.
Pistorius staan tereg op aanklag van moord nadat hy Steenkamp op 14 Februarie 2013 deur 'n geslote toiletdeur in sy huis in Pretoria-Oos doodgeskiet het. Hy voer aan hy het haar vir 'n inbreker aangesien.
Die koerant het Sondag anonieme bronne aangehaal wat glo gaste was by die partytjie. Hulle het gesê Pistorius was aanvanklik stil, maar nadat hy baie gedrink het, was hy op die dansbaan en het met 'n vrou flankeer wat hom verwerp het.
Berigte het onlangs aan die lig gekom dat Pistorius verlede Saterdagaand by die VIP Room in Sandton, Johannesburg, in 'n onderonsie betrokke geraak het met sakeman Jared Mortimer. Mortimer het aan die Star gesê Pistorius was onder die invloed van alkohol toe hy pres. Jacob Zuma beledig het.
Pistorius se oom, Leo Pistorius, het later namens die familie 'n verklaring uitgereik en gesê dit was nie 'n wyse besluit van die atleet om in die openbaar te verskyn terwyl die hofsaak aan die gang is nie. Hy het gesê die familie het egter gesien Pistorius vereensaam. Hy het Mortimer se weergawe van die aand se gebeure verwerp en gesê die sakeman was die aggressor in die voorval.
Pistorius se moordsaak hervat op 7 Augustus wanneer slotbetoë aangehoor sal word.
Ek glo gladnie die berigewing nie. Almal lewer nou anoniem kommentaar. Ek dink as die Oscar saak verby is gaan baie koerante platval, want die "anonieme " mense kan dan nie meer kommentaar lewer nie. Oscar is in elkgeval te ordentlik om ongenooit by n geleentheid op te daag. Ek is nogal terleurgesteld dat Maroela Media so berig plaas.
Rika, jou emosies oor ou Oscartjie hardloop met jou weg! Hy is aangekla van moord op sy vriendin na 'n rusie. Wag vir die saak om sy gang te gaan. Die reg sal seëvier. "Te ordentlik" Watwou?
As die koerante nie 'n Oscar berig plaas nie het hulle niks anders om oor te skinder. Is die Sunday Times die Engelse Sondag koerant. Ons wil nie elke keer weet as Oscar melk gedrink of sokkies geruil het nie. Daart gebeur so baie goed in SA maar dit lyk my een nuusblad haal maar net die berigte uit 'n ander sodat daar iets is om oor te skryf.
Rika jy kan nou opkom vir die mannetjie soveel jy wil, wag dat jy in stuasie sit waar n oscartjie een van joune doodskiet oor hy aan n woede steurnis ly, dan glo jy ook nie al die stories nie. Ons ander glo alles want ons sien mos watse akteur hy is. Hy moet maar movies loop maak na die hofsaak, want daai regter glo ook al sy nonsens.
Wat maak dit saak wat die ou doen? Wil julle nie dalk vir ons se wat se kleur onderbroek hy ook aan het nie of wanneer hy toilet toe gaan nie? Net omdat hy bekend is en aangekla word vir moord moet ons nou als van hom weet. Wat maak dit saak as hy na die skietery by n partytjie was? Dit het niks met ons uit te waai nie. Daar is ander nuus ook. Asb, ons wil nie als van hom weet nie.